# data[].attributes.body
1. Valmistauduin hyvin ja käytin aikaa puheen harjoitteluun peilin edessä ja mietin tarkasti mitä sanon ja miten liikun. Osallistujen ja olosuhteiden ottaminen huomioon jäi aikalailla taka-alalle ja keskityin ehkä liikaa asiaan enkä yleisöön. Tavoitteet olivat selvät ja pyrin keksimään argumenttini sen pohjalta. Kuulijoiden aktivointi ei ollut suunniteltu eikä sitä hirveästi tapahtunut muutenkaan. Mielestäni käyttämäni keinot olivat kuulijoille sopivia.
2. Äänen käyttö ja liikkuminen onnistuivat. Käsiä käytin tarpeeksi mutten liikaa ja puheen vauhti ja selkeys olivat hyviä. Pointti mitä pyrin tuomaan esiin tuli mielestäni esiin ja puhe oli siltä osin onnistunut. Olisin voinut jättää vihon pois ja käyttää pientä muistilappua ja olisin voinut kirjoittaa käyttämiäni lukuja taululle ymmärtämisen helpottamiseksi.
3. Välittömät vaikutelmat tilanteesta olivat stressaavat ja jännitin paljon, mutta alun jälkeen homma lähti hyvin rullaamaan. Esityksen jälkeen fiilikset olivat hyvät ja tunsin onnistuneeni hyvin ja olin iloinen selvittyäni ilman suuria mokia. Ei syntynyt hirveää keskustelua, koska kaikki keskittyivät jo seuraavaan tai omaan esitykseensä. Opin että valmistautuessaan hyvin on paljon helpompi mennä ihmisten eteen puhumaan ja uskon, että esiintyminen onnistuu minulta jatkossa hyvin. Ensi kerralla jätän vihon pois ja pyrin muistelemaan tätä ja sitä että se meni hyvin eikä siksi kannata jatkossa jännittää niin paljoa.

# data[].attributes.body
Innolla odotin uusia puheita ja ne olivat hyviä, muutama jopa erinomaisia. Pystyin paremmin keskittymään muiden puheisiin, koska omani oli jo ohi.

Oivalluksia esityksistä.
1.Jännitys. Jokainen jännittää eikä se haittaa, kunhan ei anna sen kasvaa liian suureksi, jottei se pilaa koko esitystä.
2. Esimerkit. Jos pystyy käyttämään vaikka oman elämän esimerkkejä on sillä suuri vaikutus puheeseen, koska silloin kuulija tietää että puhuja puhuu asiaa.
3.Havainnollistaminen. Kannattaa esityksessä, jossa on numeroita tai muuta vaikeasti muistettavaa käyttää jotakin apuvälinettä esim taulua johon kirjoitaa ne ylös kuulijaa varten
4.Äänen käyttö. Puhujan äänen tulee olla kuuluva ja siinä tulee olla painotusta, sillä se helpottaa kuulijaa tietämään, koska asia on erityisen tärkeää.
5. Tauot. Puheessa on hyvä olla myös taukoja, jotta siitä pystyy erottamaan eri aiheet ja se auttaa myös kuulijaa sisäistämään juuri sanotun asian ja miettimään sitä.

Oppimispäiväkirjasta huomaan, että olen opintojakson aikana kehittynyt puhujana ja esiintyjänä ja olen saanut esiintymisjännitystäni hieman kuriin ja pystyn hallitsemaan sitä ainakin jollain tasolla. Olen ottanut kaikki opit kokeiluun ja olen käyttänyt niitä jotka olen havainnut toimiviksi esiintyessäni. Olen mielestäni päässyt hyivn tavoitteeseeni sillä puheeni oli jopa yllättävän onnistunut. Tästä eteenpäin aion esiintyä vielä enemmän ja aion käyttää oppeja hyväksi jatkossakin.

# data[].attributes.body
Oivalluksia esityksistä.
1. Valmistautumisen tärkeys. Puhetta ennen kannattaa valmistautua hyvin, koska jos tietää millaisessa tilassa ja kenelle puhuu on siitä paljon helpompi tehdä vaikuttava, kun vetoaa asioihin, joita kohderyhmä ymmärtää ja joista he ovat kiinnostuneita.
2. Muistiinpanot. Puhe menettää hieman särmäänsä, jos puhujalla on todella paljon muistiinpanoja mukana. Paras olisi opetella puhe ulkoa, jotta niitä ei tarvitsisi ollenkaan, tai sitten ottaa mukaan vain pienen lapun, jossa eriteltynä esim tukisanoja tai puheen jäsentely.
3. Asiasta välittäminen. Jos asia josta puhuu on sellainen, että välittää siitä itse on se samantien paljon uskottavampi ja vaikuttavampi, koska silloin siitä puhuu suuremmalla antaumuksella ja tulee kuulijalle sellainen olo, että puhuja oikeasti uskoo asiaansa.
4. Liikkuminen. Liikkuminen on tärkeää sanattomassa viestinnässä. Turha heiluminen ja huitominen ei auta mitään, mutta jos käyttää niitä oikein voi se tehdä puheesta paljon kiinnostavamman.
5.Kontakti yleisöön. Silloin kun puhuja pitää mahdollisimman jatkuvan kontaktin yleisöön on sitä paljon mukavmpi seurata kun tuntuu, että puhuja oikeasti koittaa vaikuttaa katsojiin.
6.Havaintomateriaalit. Havaintomateriaalit auttavat todella paljon esityksen seuraamisessa, kunhan niitä ei ole liikaa ja ne sopivat esityksen teemaan.

# data[].attributes.body
Tässä vaiheessa kun jokaisella tunnilla on ollut jonkin näköinen ryhmäkeskustelu tehtävä, niin huomaan jo pelkästään sen auttavan hieman esiintymisjännitykseeni ja olen niiden avulla tutustunut hieman edes uusiin ihmisiin ja saanut tietää hieman jo tutuistakin ihmisitä.

Katsoin Sally Kohnin puheen nimeltä Dont like clickbait, dont click. Puhe oli oikein hyvä ja sen esittäminen oli oikein onnistunut ja uskoisin, että puhe vaikutti kohdeyleisöön.
Puheen tavoite oli saada ihmiset ajattelemaan linkin klikkaamista media tekona, eli jos et tykkää jostain, lopeta sen klikkaaminen. Hän suhtautui omaan aiheeseen intohimoisen oloisesti ja uskoisin, että tekee itse samoin kuin kehottaa muita tekemään. Suhtautui omaan rooliinsa vakavasti ja ammattitaitoisesti ja oli valmistautunut hyvin. Piti hyvin kontaktia yleisöön ja pienten huumorikevennysten lomassa stand up- maisesti nosti esiin henkilöitä yleisöstä. Hän käytti heti alkuun vakuuttavaa esimerkkiä, siitä millainen internet on ja mitä käy jos ei noudata hänen neuvoaan. Kiinnostavaksi hän teki asian käyttämällä välissä huumoria keventääkseen tunnelmaa ja käytti hienosti kehoaan osana viestintää korostamalla asiaansa liikkeillään. Hän painotti tärkeitä kohtia puheessaan käyttämällä hieman eri äänen painoa ja painottamalla tiettyjä sanoja. Hän myös liikkui aiheeseen sopivasti ja piti järkeviä taukoja. Kokonaisarvosanaksi annan 9, koska ainakin itseeni puhe vaikutti ja oli selvästi valmistauduttu hyvin ja osaa puhua vakuuttavasti.

https://www.ted.com/talks/sally_kohn_don_t_like_clickbait_don_t_click#t-263535

# data[].attributes.body
1. Odotukseni ensimmäisestä opintojaksosta ovat vielä tässä vaiheessa oikein positiiviset ja odotan innolla mitä tuleman pitää. Fiilis on tällä hetkellä vielä hyvä ja innostunut. Luulen, että ensimmäinen opintojakso saattaa olla rankka ihan vaan siitä syystä, että kaikki on vielä uutta, ja suurinosa asioista on uusia.
2. Esiintyjänä olen omassa päässäni todella ahdistunut ja jännitän sitä erittäin paljon sekä olen hyvin epävarma. En kuitenkaan anna sen näkyä ulospäin, vaan opettelen esitettävän asian ulkoa, jotta näyttää siltä etten jännitä esittämistä. Esiintymisjännitykseni on kyllä harjoittelun myötä ja esimerkiksi yläasteella/lukiossa koulun juhlissa kitaran soittaminen koko koululle ja tanssiharrastuksen kaksi kertaa vuodessa järjestetyt breakdance esitykset täysille saleille ovat tehneet paljon jännityksen helpottamisesksi.
Haluan olla esiintyjänä rento, uskottava ja rauhallinen, joka pystyy koska vain ottamaan ns "tilanteen haltuun" tai joka voidaan heittää mihin tahansa tilanteeseen ja pystyy siinä pärjäämään hyvin.

A
Vahvuuksia:
Äänenvoimakkuus, sanojen painottaminen, kontakti yleisöön, aiheen hallitseminen, liike eritoten käsien käyttö, valmistautuminen, joka tilanteessa yleensä edes jotain sanottavaa.

Heikkouksia:
Liikkuminen, hermostuessani alan tekemään kaikenlaisia turhia liikkeitä, itsevarmuus, asioiden toistaminen.

B
Viestijänä olen sellainen, että kun valmistauden kunnolla pystyn antamaan vakuuttavan kuvan itsestäni, mutta jos alan hermostumaan niin esiintyminen kärsii aikapaljon.
Haluan parantaa itsevarmuuttani ja tulla luontaisemmaksi esiintyjäksi.

C
Haluan kehittää itsevarmuuttani esiintyessä.
Tavoitteeni on opintojakson lopussa pitää hyvä puhe. Aion saavuttaa tämän käyttämällä kaikkia oppeja hyväksi, sekä harjoitella esitys siihen kuntoon, ettei minun tarvitse yleisön edessä jännittää.
Aikaa tähän käytän ensimmäisen opintojakson verran.

# data[].attributes.body
Tällä lähikerralla pureuduttiin esiintymisjännitykseen ja siihen miten se ilmenee eri ihmisillä. Esiintymisjännitys on varsinkin itselläni suhteellisen pahaa varsinkin ennen esitystä ja sen aikana painottuen kuitenkin esityksen alkupäähän. Tästä tunnilla puhuttiinkin ja se on ilmeisesti todella yleistä. Itselleni tuli ainakin jonkin verran uutta tietoa kielellisestä ja sanattomasta viestinnästä sekä äänellisestä ilmaisusta.

Vinkkilista esiintymisjännitykseen.
1. Hyväksy että jännität. Tämä sopisi itselleni, koska kun jännitän tuntuu siltä että se on maailman pahin asia, ja että olen ainoa joka siitä kärsii. Minun tulisi siis hyväksyä jännitys ja ajatella sitä positiivisena asiana, joka tapahtuu kaikille.
2. Hengitä ja keskity tuttuun ja turvalliseen. Tämä itselläni tarkoittaa sitä, että pyrin olemaan rauhassa ja panikoimatta ja hengitän rauhassa, jotta puheen tahti ei lähde käsistä vaan pysyy sopivan rauhallisena, jotta muiden on helpompi ymmärtää asiani. Pyrin myös keskittymään johonkin ihmiseen kenestä tiedän, että hän ei arvostele vaikka sattuisi jokin moka.
3. Juo vettä ennen esitystä. Itse ainakin kun pidän esitystä tuppaan puhumaan paljon, jonka takia suuni kuivuu helposti, joten pyrin juomaan vettä ennen esitystä, ettei suuni kuivu täysin ja ettei se häiritse koko esitystä.
4. Esiintymiskokemuksen kartuttaminen. Olen itse tehnyt tätä niin paljon kuin olen pystynyt ja se on toiminut hyvin. Pyrin menemään epämukavuusalueelleni ja pakotan itseni esiintymään, koska harjoitus tekee mestarin.
5. Älä vaadi täydellisyyttä. Usein ennen esitystä haluan, että oma esitykseni on paras mahdollinen ja täydellinen ja ajattelen, että jos vahingossa takertelen sanoissani, menee koko esitys pilalle. Minun tulisi antaa itseni tehdä virheitä, koska pienet sellaiset eivät vaikuta esityksen kokonaisuuteen ja ovat täysin luonnollisia.
6. Puhu itseäsi kiinnostavista aiheista. Tämä sopisi hyvin itselleni, koska normaalissa elämässäkin kun puhun asiasta joka kiinnostaa itseäni, voin puhua siitä melkein tunti kaupalla, joten jos valitsen sellaisia aiheita itselleni esityksiin, on niistä helpompi puhua, koska tiedän niistä valmiiksi jo paljon.
7. Opiskele vahvaa lavaolemusta. Itselleni voisi toimia, se että katson vaikuttavia puhujia ja koitan keksiä mikä tekee heistä hyviä puhumaan ja koitan sisällyttää sen saman omaan esitykseeni.
8. Anna täristä. Mitä sitten jos jännittää ja kädet tärisevät. Se on täysin normaalia eikä sitä tarvitse pelätä. Jos kädet tärisevät esityksen alussa niin turha sitä vastaan on taistella, koska se vie oman huomion pois esittämisestä, jolloin esitys kärsii.
9. Ajattele aihettasi. Itse olen tehnyt niin että silloin kun jännitän, alan miettimään asiaani päässäni uudestaan ja uudestaan ja keskityn siihen täysin. Tämän avulla saan luottamusta omaan asiaani ja siihen, että osaan kyllä kertoa sen muille ihmisille.
10. Ole oma itsesi. Ei ole mitään järkeä koittaa esittää muiden edessä jotain mitä ei ole. Kannattaa vain mennä omana itsenä lavalle ja jos jännittää niin joissain tilanteissa sen voi kertoa myös yleisölle.

https://www.terve.fi/artikkelit/74036-esiintymisjannitys-5-vinkkia
http://www.yths.fi/terveystieto_ja_tutkimus/terveystietopankki/133/esiintymisjannitys
http://elaparemmin.fi/blogi/kun-puhuminen-jannittaa-10-tapaa-paasta-eroon-esiintymisjannityksesta/
https://www.hyvaterveys.fi/artikkeli/mieli/miten_paasen_eroon_esiintymisjannityksesta_nayttelija_sari_havas_neuvoo